**Saistošo noteikumu "Grozījumi Liepājas pilsētas domes 2020.gada 17.decembra saistošajos noteikumos Nr.49 "Par Liepājas pilsētas pašvaldības budžetu 2021.gadam""**

**PASKAIDROJUMA RAKSTS**

|  |  |
| --- | --- |
| **Paskaidrojumu raksta sadaļas** | **Informācija** |
| 1. Projekta nepieciešamības pamatojums |  Ņemot vērā to, ka Liepājas pilsētas pašvaldības budžets uzturēšanas izdevumiem tika apstiprināts 2020.gada 17.decembrī, pirms līdzekļu atlikuma precizēšanas uz 2021.gada 1.janvāri, pamatojoties uz Liepājas pilsētas domes Iepirkumu komisijas pabeigtajām iepirkumu procedūrām un noslēgtajiem līgumiem, Liepājas pilsētas domes pieņemtajiem lēmumiem un, lai nodrošinātu finansējumu pašvaldības attīstības budžetam, nepieciešams veikt grozījumus saistošajos noteikumos Nr.49 "Par Liepājas pilsētas pašvaldības budžetu 2021.gadam". Pašvaldības 2021.gada budžetam sagatavoti šādi grozījumi: Tiek plānotas izmaiņas **ieņēmumos**:VALSTS UN ES FINANSĒJUMS - tiek palielināts par 476 987 euro, transfertiem Eiropas Savienības politiku instrumentu un pārējās ārvalstu finanšu palīdzības līdzfinansētajiem projektiem (pasākumiem), precizējot ieņēmumus no valsts mērķdotācijām, pamatojoties uz:- Ministru kabineta 2021.gada 4.februāra noteikumiem Nr.78 "Kārtība, kādā aprēķina un piešķir valsts budžeta finansējumu programmas "Latvijas skolas soma" īstenošanai no 2021.gada 1.janvāra līdz 2021.gada 31.decembrim";- Ministru kabineta 2021.gada 23.februāra rīkojumu Nr.110 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"", paredzot finansējumu pašvaldībām samaksai par skolotāju un atbalsta personāla individuālajām konsultācijām COVID-19 pandēmijas laikā;- Ministru kabineta 2021.gada 28.janvāra rīkojumu Nr.56 "Par finanšu līdzekļu piešķiršanu no valsts budžeta programmas "Līdzekļi neparedzētiem gadījumiem"", paredzot finansējumu pašvaldībām piemaksas piešķiršanai pedagogiem, skolotāju palīgiem un auklēm, kas strādā klātienē COVID-19 pandēmijas laikā;- Izglītības un zinātnes ministrijas noslēgto līgumu par finansējumu "Augstas klases sportistu sagatavošanas centram".PAMATBUDŽETA IEŅĒMUMI - tiek palielināti par 1 109 316 euro, ņemot vērā saņemto Valsts kases sadales konta iepriekšējā gada nesadalīto IIN atlikumu un papildu ieņēmumi no pašvaldības nekustamā īpašuma pārdošanas. MAKSAS PAKALPOJUMI- tiek plānots ieņēmumu samazinājums par 574 636 euro,ņemot vērā iestāžu atlikumus.ZIEDOJUMIEM, DĀVINĀJUMIEM plānots kārtējā gada ieņēmumu samazinājums par 4 901 euro. Tiek plānota papildu **kredītresursu piesaiste** 2 569 175 euro apmērā projektiem "Pamatinfrastruktūras nodrošināšana uzņēmējdarbības veicināšanai revitalizējot degradēto teritoriju Liepājā, 3.kārta"; "Piekrasti raksturojošās ainavas publiskās ārtelpas attīstības un pieejamības veicināšana kultūras un tūrisma pakalpojumu daudzveidošanai Liepājas centra pludmalē"; "Liepājas izglītības iestāžu mācību vides uzlabošana"; "Ūdenstilpju attīrīšanas tehnikas iegāde"; "Publiskās ārtelpas infrastruktūras attīstība Zirgu salā". **Budžeta līdzekļu atlikums** uz gada sākumu tiek precizēts un sastāda 20 648 851 euro. |
| 2. Īss projekta satura izklāsts |  Līdzekļu atlikums uz gada sākumu sastāda 20 648 851 euro, no kuriem valsts mērķdotācijas un transferti ir 5 363 575 euro, maksas pakalpojumi un citi pašu ieņēmumi - 1 004 860 euro un pamatbudžeta atlikums ir 14 280 416 euro(no kuriem 70,43% vai 10 058 764 euronovirzīts jau esošo saistību uzturēšanas izdevumu un attīstības pasākumu nodrošināšanai).  Saskaņā ar Liepājas pilsētas attīstības programmu 2015.-2020.gadam (2021.gads), budžeta grozījumi institūciju attīstībai nodrošinās pilsētas stratēģiskās attīstības plānošanas dokumentu īstenošanu un rezultātu sasniegšanu. **Valsts mērķdotācijas un transferti** izdevumos tiek novirzīti atbilstoši konkrētam mērķim. **No pašvaldības pamatbudžeta līdzekļiem**, izvērtējot iespējas un prioritātes, nodrošināts papildu finansējums uzturēšanas izdevumiem un uz attīstību vērstiem projektiem, pasākumiem un iegādēm, t.sk.:**1. Projektu līdzfinansējums:**113 477 euro projektam "Muzeja ēkas pārbūve, Liepājā" (K.Ukstiņa iela 7/9);170 000 euro projektam "Krasta nostiprinājumu izbūve gar Baltijas jūras krastu";270 782 euro projektam "Liepājas izglītības iestāžu mācību vides uzlabošana";200 082 euro projektam "Pašvaldības pirmsskolas izglītības iestādes izveide Koku ielā 10, Liepājā";29 582 euro projektam "Inovāciju centra attīstība Liepājas pilsētā";80 885 euro projektam "Skolēnu nodarbinātība vasarā vecuma grupā no 15 līdz 19 gadiem";54 800 euro projektam "Skolēnu nodarbinātība vasarā vecuma grupā no 13 līdz 14 gadiem";13 770 euro Projektam "NEET jauniešu iesaiste izglītībā, darba tirgū, NVO un jauniešu centru darbībā "Proti un dari"". **2. Papildu finansējuma sadalījums pa funkcionālajām kategorijām:** **2.1. Vispārējiem valdības dienestiem izdevumi palielināti par 846 964 euro, tajā skaitā:**30 000 euro akadēmiskā personāla piesaistei studiju kvalitātes nodrošināšanai;29 000 euro laureātu sveikšanai, izcilnieku ar labām sekmēm apbalvošanai, nacionālpatriotisko organizāciju pieņemšanai Lāčplēša dienā un Valsts svētkos;30 000 euro Liepājas un Dienvidkurzemes ilgtspējīgas attīstības stratēģijas aktualizācijas un attīstības programmas izstrādes nodrošināšanai;496 967 euro projektu priekšfinansējumiem un līdzfinansējumiem;88 252 euro fasādes atjaunošanai un jumta seguma atjaunošanai Lielajā ielā 1. **2.2. Ekonomiskajai darbībai izdevumi palielināti par 1 068 424 euro, tajā skaitā:**12 016 euro metu konkursam par apbūves un izmantošanas telpisko koncepciju Klaipēdas ielā 138;50 000 euro elektronisko norēķinu uzskaites sistēmas ieviešanai Liepājas pilsētas sabiedriskajā transportā;366 060 euro grants ielu asfaltēšanas programmas īstenošanai;20 000 euro dzīvnieku kapsētas projekta izstrādei;254 100 euro iekškvartālu asfaltēšanas programmas īstenošanai;18 400 euro sanitārā mezgla uzstādīšanai un pieslēgšanai komunikācijām (Beberliņos);89 828 euro ielu apgaismojuma izbūvei, atbilstoši izstrādātajiem tehniskajiem projektiem;90 000 euro satiksmes organizācijas elementu uzstādīšanai (drošības spoguļi, ātruma vaļņi, barjeras, ceļa zīmes u.c.);11 000 euro stēlu uzstādīšanai Lāčplēša dārzā. **2.3. Pašvaldības teritoriju un mājokļu apsaimniekošanai izdevumi palielināti par 205 000 euro, tajā skaitā:**15 000 euro pašvaldības līdzfinansējums par veiktajiem energoefektivitātes pasākumiem;138 800 euro pašvaldības dzīvokļu atjaunošanai; 30 000 euro īres parādu segšanai. **2.4. Veselības funkcijai izdevumi palielināti par 40 210 euro** cilvēkresursu piesaistes programmai veselības aprūpē Liepājā. **2.5. Brīvais laiks, sportam un kultūrai izdevumi palielināti par 1 457 328 euro, tajā skaitā:** 202 115 euro Liepājas pilsētas svētku noformējumiem;67 785 euro Hoijeres kundzes interjera muzeja administratīvi tehniskā personāla atalgojumam un komunāliem izdevumiem;20 000 euro interjera muzeja priekšmetu iegādei;408 315 euro kultūras pasākumiem;531 782 euro sporta pasākumiem;56 824 euro SIA "Lielais Dzintars", lai nodrošinātu deleģēšanas līgumā noteikto funkciju izpildi un deleģētos pārvaldes uzdevumus; 150 000 euro "Pūt, vējiņi!" aprīkojumam un dārza dizaina elementiem. **2.6. Izglītībai izdevumi palielināti par 207 872 euro, tajā skaitā:**78 019 euro izglītības iestāžu remontdarbiem;32 686 euro izglītības iestāžu ugunsdrošības pasākumiem;14 000 euro izglītības attīstības koncepcijas izstrādei;33 320 euro privāto izglītības iestāžu līdzfinansēšanai;15 000 euro Ukstiņa ielas kompleksa attīstībai (pirmsskolas un sākumskolas izveidei), Klāva Ukstiņa iela 17/23;34 847 euro portatīvo datoru iegādei skolēniem attālināto mācību nodrošināšanai. **2.7. Sociālajai aizsardzībai izdevumi palielināti par 207 817 euro, tajā skaitā**: 7 191 euro mācību semināriem, kursiem, supervīziju nodarbībām Liepājas pilsētas bāriņtiesas speciālistiem;88 000 euro bērniem aprūpes pakalpojumu nodrošināšanai Liepājā;12 000 euro ēkas tehniskās dokumentācijas sakārtošanai Teodora Breikša ielā 16/20;11 096 euro remontdarbiem Atkarību profilakses centrā Flotes ielā 7;71 857 euro remontdarbu veikšanai Sociālajā dzīvojamajā mājā Flotes ielā 14;13 464 euro remontdarbiem Sociālajā dzīvojamajā mājā Viršu ielā 9/11. **Finansēšana:**PSIA "VECLIEPĀJAS PRIMĀRĀS VESELĪBAS APRŪPES CENTRS" pamatkapitālā plānots ieguldīt 60 000eurolifta šahtas izbūves un lifta kabīnes būvniecībai Republikas ielā 5**;**SIA "LIEPĀJAS REĢIONĀLĀ SLIMNĪCA" pamatkapitālā plānots ieguldīt 70 000 euro auto stāvlaukuma paplašināšanai;SIA "Liepājas Olimpiskais centrs" pamatkapitālā plānots ieguldīt 200 000 euro, ar mērķi nodrošināt institūcijas nepieciešamo izdevumu segšanu ārkārtējās situācijas periodā, kā arī tās izraisīto negatīvo seku mazināšanai.  |
| 3. Informācija par plānoto projekta ietekmi uz pašvaldības budžetu |  Pašvaldības pamatbudžeta izdevumi kopā ar finansēšanas daļu palielinās par 18 414 721 euro, t.sk. valsts mērķdotācijas un transferti - 5 230 197 euro, pašvaldības pamatbudžets - 12 797 586 euro un maksas pakalpojumi - 386 938 euro.  Ziedojumiem, dāvinājumiem kopā ar atlikumu tiek plānots izdevumu palielinājums par 7 506 euro. |
| 4. Informācija par plānoto projekta ietekmi uz sociāli ekonomisko stāvokli (uzņēmējdarbības vidi) pašvaldības teritorijā |  |
| 5. Informācija par administratīvajām procedūrām |  Saistošie noteikumi tiks nosūtīti informācijai Vides aizsardzības un reģionālās attīstības ministrijai un tiks publicēti pašvaldības tīmekļa vietnē [www.liepaja.lv](http://www.liepaja.lv). |
| 6. Informācija par konsultācijām ar privātpersonām |  Nav notikušas. |

DOMES PRIEKŠSĒDĒTĀJS J.VILNĪTIS